**อู๋ ชิง-ยฺเหวียน** (จีน: 吳清源; อักษรโรมัน: *Wu Qingyuan*; 12 มิถุนายน ค.ศ. 1914 – 30 พฤศจิกายน ค.ศ. 2014) เป็นที่รู้จักกันดีในการออกเสียงชื่อของเขาในภาษาญี่ปุ่นคือ **โกะ เซเง็ง** (ญี่ปุ่น: 呉清源; โรมาจิ: *Go Seigen*) เป็นครูหมากล้อมชาวจีนที่พำนักในญี่ปุ่น เขาได้รับการพิจารณาโดยผู้เล่นหลายคน[*โดยใคร?*] ว่าเป็นผู้เล่นหมากล้อมที่ยิ่งใหญ่ที่สุดในศตวรรษที่ 20

ประวัติ
-------

เกิดเมื่อวันที่ 12 มิถุนายน ค.ศ. 1914 ที่อำเภอหมิ่นโหว มณฑลฝูเจี้ยน ทางตะวันออกเฉียงใต้ของประเทศจีน อู๋ ชิง-ยฺเหวียน ไม่ได้เริ่มต้นเรียนหมากล้อมจนกระทั่งอายุได้เก้าขวบ ซึ่งถือว่าค่อนข้างล่าช้าสำหรับมืออาชีพ (ฮงอินโบ โดซะกุ เรียนหมากล้อมครั้งแรกตั้งแต่อายุเจ็ดขวบ และฮงอินโบ ชูซะกุ เรียนก่อนอายุหกขวบ) พ่อของเขา ได้รับบทเรียนหมากล้อมจากฮงอินโบ ชูโฮะ เมื่อครั้งเป็นนักศึกษาอยู่ที่ประเทศญี่ปุ่น ซึ่งเชื่อว่าเป็นผู้แนะนำให้เขารู้จักหมากล้อม อู๋ ชิง-ยฺเหวียน สามารถพัฒนาฝีมือจนเก่งกาจได้อย่างรวดเร็ว และเพียงไม่นาน เขาก็เป็นที่รู้จักในฐานะอัจฉริยะหมากล้อม

### การอำลาวงการและการเสียชีวิต

ในช่วงเช้าของวันที่ 30 พฤศจิกายน ค.ศ. 2014 อู๋ ชิง-ยฺเหวียน ได้เสียชีวิตจากสาเหตุตามธรรมชาติที่โรงพยาบาลในโอดาวาระ จังหวัดคานางาวะ ประเทศญี่ปุ่น สิริอายุได้ 100 ปี

รูปแบบการเล่น
-------------

อู๋ ชิง-ยฺเหวียน มีความโดดเด่นในด้านการพัฒนาฝีมือได้อย่างรวดเร็ว ซึ่งรวมถึงรูปแบบการเล่น, รูปแบบการโจมตี, การตัดสินตำแหน่ง และการอ่านเกมที่แม่นยำ เขาสามารถจัดกลุ่มได้อย่างรวดเร็ว ด้วยการสร้างจุดใหญ่ขึ้นก่อน และมักใช้เวลาในการเดินเกมน้อยกว่าฝ่ายตรงข้าม เขามีความยอดเยี่ยมในการใช้ความหนา และสร้างการแลกเปลี่ยนที่มีขนาดใหญ่ ซึ่งสามารถอ่านเกมได้อย่างรวดเร็วและแม่นยำ รวมถึงสัญชาติญาณและการตัดสินตำแหน่งของเขามักได้รับการยกย่อง นอกจากนี้ ยังมีการตั้งข้อสังเกตว่าเขาไม่ค่อยแพ้ในการผลัดกันกินแบบหนึ่งต่อหนึ่ง เช่นเดียวกับผู้เล่นหลายคนในยุคของเขา ที่มีความเชี่ยวชาญด้านการเปิดหมากแบบชูซะกุ ก่อนที่จะเปลี่ยนมาใช้รูปแบบของเขาเองในภายหลัง

ในวัฒนธรรมสมัยนิยม
------------------

ในปี ค.ศ. 2006 เถียน จ้วงจ้าง ซึ่งเป็นผู้กำกับชาวจีน ได้สร้างผลงานภาพยนตร์ชีวประวัติที่ได้รับรางวัล ซึ่งเป็นเรื่องราวเกี่ยวกับอู๋ ชิง-ยฺเหวียน ที่มีชื่อว่า*เดอะ โกะ มาสเตอร์* โดยมีนักแสดงชาวไต้หวันชื่อจางเจิ้น รับบทเป็นอู๋ ชิง-ยฺเหวียน

อ้างอิง
-------

1. ↑  His original name was Wu Quan. A new name, Qing Yuan was created for him based on his old name ("Quan" means spring, fountain and "Qing Yuan" means clear and pure source of water).
2. ↑  Go Seigen เก็บถาวร 2014-06-26 ที่ เวย์แบ็กแมชชีน (Go Game Guru)
3. ↑  "WORLD GO NEWS ROUND-UP June 6-13: Go Seigen's Birthday, Kong Jie Wins Asian TV Cup, LG Cup Begins", *American E-Journal*, American Go Association, สืบค้นเมื่อ June 13, 2013
4. ↑  "Go master Seigen Go dies", *Japan News*, 1 December 2014, คลังข้อมูลเก่าเก็บจากแหล่งเดิมเมื่อ 2014-12-01, สืบค้นเมื่อ 1 December 2014
5. ↑
6. ↑  "Legendary Go grandmaster Wu Qingyuan dies at 100". *South China Morning Post*. 1 December 2014.

แหล่งข้อมูลอื่น
---------------

* Gobase player stats and games listing
* PDF-file of a series of his own now famous games commented almost move by move by the master himself
* Curated topic collecting articles about Go Seigen เก็บถาวร 2014-12-08 ที่ เวย์แบ็กแมชชีน

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ
* ญี่ปุ่น
* ออสเตรเลีย
	+ 2
* เกาหลี
* เนเธอร์แลนด์

 |
| ฐานข้อมูลทางวิทยาศาสตร์ | 
* CiNii (Japan)

 |
| อื่น ๆ | 
* Faceted Application of Subject Terminology
* Trove (Australia)
	+ 1

 |